CELEX: 62016TN0261
Language: hu
Date: 2016-05-25 00:00:00
Title: T-261/16. sz. ügy: 2016. május 25-én benyújtott kereset – Portugália kontra Bizottság

25.7.2016   
            
            
               HU
            
            
               Az Európai Unió Hivatalos Lapja
            
            
               C 270/52
            
         2016. május 25-én benyújtott kereset – Portugália kontra Bizottság
   (T-261/16. sz. ügy)
   (2016/C 270/60)
   Az eljárás nyelve: portugál
   
      Felek
   
   
      Felperes: Portugál Köztársaság (képviselők: L. Inez Fernandes, M. Fiueiredo, P. Estêvão és J. Saraiva de Almeida meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2016. március 17-i (EU) 2016/417 bizottsági végrehajtási határozatot (HL L 75., 16. o.) abban a részében, amelyben az kizárt a finanszírozásból 385 762,22 euró összeget a Portugália által a 2009. január 19-i 73/2009/EK tanácsi rendelet 68. cikke értelmében előírt különleges támogatás keretében a 2011., 2012. és 2013. pénzügyi évben bejelentett kiadások tekintetében;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, az 1122/2009 bizottsági rendelet 46. cikke (2) bekezdésének megsértésére alapított jogalap – A portugál hatóságok tiszteletben tartottak valamennyi, „tejelő tehenekkel kapcsolatos állatonkénti kiegészítő támogatás kifizetésének” ellenőrzésére vonatkozó jogszabályt a portugál kormány által a 73/2009 rendelet 86. cikke értelmében nyújtott különleges támogatás területén.
            
         
               2.
            
            
               A második, az 1290/2005 tanácsi rendelet 46. cikke (2) bekezdésének azon okból történt megsértésére alapított jogalap, hogy nem álltak fenn a Bizottság által a VI/5330/97. sz. dokumentumban foglalt, a 2 %-os pénzügyi átalánykorrekcióra vonatkozó egységes iránymutatásokban megállapított feltételek.